想像一下你係去火星或者其他遙遠星球
嘅其中一個宇航員
旅程時間可能長達一年
或者甚至更長
飛船上嘅空間同資源都受到限制
所以你哋就要諗
點樣利用最少嘅原料去生產食物
如果你只可以帶幾袋種子
喺幾個鐘裏面種出作物，會點？
如果嗰啲作物可以生產更多嘅種子
令你可以用其中嘅幾包種子
全程養活整個團隊，又會點？
NASA 嘅科學家已經諗到可行嘅方法
佢哋嘅諗法非常有趣
其中包括單細胞微生物
科學家同時運用水入面嘅氫氣
佢哋利用嘅微生物係氫營養菌
你可以利用呢啲氫營養菌創造一個
良性嘅碳循環，維持太空船上嘅生命
宇航員會呼出二氧化碳
二氧化碳會畀嗰啲微生物吸收
轉化成一種含有豐富營養同碳嘅作物
之後宇航員食用嗰啲含豐富碳嘅作物
宇航員會以二氧化碳呼出
又會畀微生物吸收
生產新嘅營養作物
之後碳又會畀宇航員
以二氧化碳呼出
咁樣就建立咗一個閉環碳循環
點解呢樣嘢咁重要？
我哋人類需要碳生存
我哋從食物中獲取碳
喺漫長嘅太空旅途中
根本就冇可能喺途中搵到碳
所以你要諗點樣喺飛船上循環利用碳
呢個係一個聰明嘅方法，係唔係？
但問題係，呢個研究並冇實行過
我哋未去過火星，亦未去過其他星球
事實上呢個研究
喺 60、70 年代就已經完成
所以我同一個同事，John Reed 博士
對地球上嘅碳循環好感興趣
我哋想搵到應對氣候變化嘅
技術性解決方法
通過閱讀 1967 年及以後嘅論文
我哋發現咗呢個研究
我哋覺得呢個真係一個好主意
我哋認為，地球就好似一艘太空船
我哋嘅空間、資源都有限
喺地球上，我哋確實需要
思考點樣更有效去循環利用碳
所以我哋有一個諗法
可唔可以將呢啲 NASA 式嘅主意
用嚟解決地球上嘅碳問題？
我哋可唔可以培養呢啲 NASA 式微生物
用嚟喺地球上生產有價值嘅物品？
我哋創立咗一間公司嚟研究
喺呢間公司，我哋發現呢啲氫營養菌
事實上我叫佢哋
大自然嘅「強勁碳循環機」
我哋發現佢哋係一種強大嘅微生物
佢哋畀嚴重忽視、未被深入研究
而且佢哋確實可以生產
一啲有價值嘅產物
所以我哋開始喺實驗室
培養呢啲產物同微生物
我哋發現可以利用呢啲微生物
將二氧化碳合成必需氨基酸
我哋甚至可以製作蛋白質營養餐
其中嘅必需氨基酸外形
同一啲動物蛋白質嘅氨基酸相似
我哋開始更進一步培養
發現我哋可以生產油
油可以用嚟大量生產好多產品
我哋生產咗一種類似檸檬油嘅油
除咗可以摞嚟調味、製造香水
佢仲可以摞嚟做生物可降解清潔劑
甚至係噴氣燃料
跟住我哋又生產咗一種類似棕櫚油嘅油
棕櫚油可以用嚟生產唔同嘅
消費品同工業品
我哋開始同製造商合作大量生產
依家我哋合作
將其中一啲產品推出市場
我哋相信呢種技術可以幫助我哋
將二氧化碳有效轉化為有價值嘅產品
一啲同時對地球
同商業都有益嘅產品
呢啲就係我哋依家做緊嘅事
但以後，如果我哋要更上一層
呢種技術同呢種微生物嘅應用
會幫助我哋完成一啲更加偉大嘅事
我哋相信呢種技術
可以幫助我哋解決農業問題
可以畀我哋發展出一種可持續農業
令我哋可以滿足到未來嘅要求
點解我哋需要一個可持續農業呢？
事實上，根據預測
到咗 2050 年
世界人口將會達到大概一百億
我哋預計糧食產量要提高70%
同時，我哋會需要更多嘅資源、原材料
去生產消費品、工業品
咁我哋要點樣滿足呢個需求？
依家嘅現代農業滿足唔到呢個需求
原因有好多
其中一個就係現代農業
係溫室氣體嘅其中一個最大排放源
事實上，佢溫室氣體嘅排放總量
比我哋嘅汽車、貨車、飛機
同埋火車嘅排放總量仲要大
另一個原因就係佢佔據咗大面積嘅土地
我哋為作物、牲畜騰出咗
一千九百四十萬平方英里
即係點樣？
大概就係南美洲同非洲加起嚟咁大
等我舉一個具體嘅例子
喺印尼，從 2000 年到 2012 年
大概有同成個愛爾蘭咁大嘅
原始熱帶雨林畀移除咗
我哋可以想像到
畀趕離家園嘅物種數量之大
植物、昆蟲、動物，無一倖免
同時，一個天然碳匯都難逃一劫
咁等我講得更加真實一啲
呢次移除係為咗種植棕櫚樹
就好似我之前所講
棕櫚油用於大量生產好多種產品
事實上，根據估計
超過 50％ 嘅消費品都離不開棕櫚油
其中包括雪糕、曲奇
仲有食用油
同埋清潔劑、乳液、肥皂
好可能你同我嘅廚房、浴室裏面
都有大量嘅由棕櫚油
製成嘅生活用品
所以你同我都係
移除熱帶雨林嘅罪魁禍首
現代農業存在住一啲問題
如果想可持續發展
我哋就需要解決方法
我相信微生物可以提供答案
特別係呢種強勁嘅碳循環機
呢種強勁嘅碳循環機
比如植物，喺佢哋成長嘅生態系統中
扮演著「自然循環機」嘅角色
佢哋喺地球嘅特殊地貌生長
比如海底熱泉、溫泉
喺嗰啲生態系統，佢哋吸收碳
將碳再生為生態系統所需嘅營養
佢哋含有豐富營養
譬如油脂、蛋白質
礦物質、碳水化合物
事實上，微生物已經成為
我哋日常生活嘅一部分
如果辛苦工作咗一個漫長嘅星期
你喺星期五晚品嘗一杯葡萄酒
咁其實你就係品嘗緊微生物嘅產物
如果你品嘗當地小型啤酒廠嘅一種啤酒
都係一種微生物嘅產物
或者係麵包、芝士、酸奶
呢啲全部都係微生物嘅產物
但呢哋強勁碳循環機嘅魅力、力量在於
佢哋嘅生產力係數以小時計
而唔係以月嚟計算
咁就意味著我哋可以
以比依家更快嘅速度去種作物
作物可以喺黑暗中生長
即係可以喺任何季節
任何地理環境、任何地方生長
佢哋可以喺佔地最小嘅容器生長
咁我哋就可以開發一種垂直農業
同佔地廣闊嘅傳統水平農業唔同
我哋可以向上發展
從而提高單位土地嘅產量
如果我哋利用呢啲碳循環機
實行呢種方法
咁我哋就唔再需要為食物、消費品
而移除任何熱帶雨林
因為通過大規模種植
實際上你可以種出 – 比如種大豆
如果你喺同一片土地種植大豆
一年之後
你會比原先得到多出一萬倍嘅單位產量
一年時間收穫係比原先產量嘅一萬倍
呢個就我所講嘅新型農業
呢個亦係我所講嘅發展一個系統
嚟滿足一百億人口需求嘅系統
咁呢種新型農業可以生產乜嘢？
我哋已經整咗一種蛋白質餐
咁你可以想像到一啲類似黃豆餐
或者甚至係粟米粉、小麥麵粉嘅產品
我哋已經生產咗油
咁你可以想像一啲類似椰子油嘅產品
或者係橄欖油、大豆油
所以呢種作物實際上可以生產
富含營養嘅意大利麵、麵包
蛋糕、各種營養食品
而且，既然油可以用嚟生產多種物品
工業品、消費品
你可以想像利用呢種作物
都可以生產清潔劑、肥皂、乳液等等
如果我哋繼續用依家嘅現代農業種植
就唔單止面臨土地資源匱乏嘅問題
仲會有風險令我哋啲子孫
失去呢個美麗嘅星球
但係用新型農業就可以避免
我哋可以想像一個富足嘅未來
等我哋嚟創造唔單止可以
避免地球毀滅、太空船墜毀
仲可以發展造福我哋
以及 2050 年一百億人口生活嘅
生態系統同生活方式
好多謝大家
（掌聲）